**Styremøte i Forskerforbundet ved OsloMet 15. september 2020**

Til stede: Erik Dahlgren, Inger-Lise Neslein, Eldbjørg Marie Schön, Ismail Hassan, Bjørn Ervik, Heidi Woll, Anne-Catrine Wolden, Erik Thorstensen, Arve Angen og Audun Sanderud

Møteleder: Inger-Lise

Referent: Arve

Hvor: Zoom

Klokkeslett 13.30-15.30

**Oppfølging fra styremøtet 1 .september**

* Valgkomiteen I Forskerforbundet sentralt ønsket innspill fra lokallagene på kandidater til Hovedstyret. Vi har foreslått Bente Skogvang. Valgkomiteen I Forskerforbundet har takket for forslaget, og tar det med videre I arbeidet sitt.
* Innretting på årets lønnsoppgjør. Vi har spilt inn til arbeidsgiver at vi synes rektors forslag om å gi et tillegg til alle virker fornuftig, og at det er noe vi kan bli med på å diskutere videre. Erik D skal i et møte om lønnsforhandlingene med rektor og de andre partene senere i dag.
* Styret ønsker å arrangere et ou-seminar på Oscarsborg 16.-18. november. Arve har kontaktet hotellet, men ennå Ikke hørt noe fra de. Arve følger opp. Son Spa kan være et alternativ.

**Fellestjenester HR, ved Erik D.**

Det verserer en del rykter om organiseringen av HR fellestjenester. I lokalt idf på Fak. LUI har de fått sakspapirer om organiseringen av denne. Forslaget til vedtak er at opprettes HR-fellestjenester, med en ny seksjon i P46. Ordningen skal gjelde fra 1.1.2021.

I fellesadministrasjonen har det blitt jobbet mye med dette, og prosessen har vært god. Risikoen ved omorganiseringen har vært vurdert. De hadde saken oppe i lokalt idf forrige uke.

Saken skal drøftes lokalt, og forhandles sentralt.

**Ordning med forskjøvet arbeidstid på fakultetene, ved Erik D**

Styret diskuterte hvordan ordningen håndteres på fakultetene. Det skal lages en oversikt over hvem har forskjøvet arbeidstid, og hvor mye disse jobber. Styrerepresentantene bør sjekke ut at dette blir gjort.

På Fakultet HV har det ikke vært særlig interesse fra hverken ansatte eller studenter om å benytte seg av denne ordningen, så det har ikke vært brukt så mye. Alternativet har heller vært undervisning på Zoom/Teams på dagtid.

På Fakultet LUI har blant annet 17 stykker på GFU hatt forskjøvet arbeidstid.

PÅ Fakultet SAM har noen hatt det, og det har stort sett gått greit.

**Status 2.5.3-koronaforhandlingene, ved Erik D**

2.5.3-forhandlingene har blitt utsatt til 22. oktober. Spørsmålet er om krav utgått fra Korona skal utgå. Erik har fåt inn nesten 40 krav. Det vurderes om ansatte heller skal belønnes på 2.5.1, siden det er så mange som har lagt ned ekstra arbeid i denne perioden. I så tilfelle vil det bli gitt et tillegg til alle.

Styret mener 2.5.3 og 2.5.1 ikke bør blandes. Vi ber HR om en avklaring.

**Avlønningssatser for pensjonister, innmeldt av Heidi/SAM**

Heidi tok opp sak om ansatte som taper pensjon på å jobbe etter fylte 67 år, og om det er måter å kompensere for det.

En måte man kan unngå at man taper penger på dette, er at de får flere timer og høyere faktor.

**Ansettelser, midlertidige nye stillinger, opprettelse av nye stillinger, innmeldt av Bjørn/FA**

Bjørn tok opp sak om opprettelse av nye stillinger og midlertidige stillinger.

Opprettelse av nye stillinger skal forhandles, med mindre de allerede er lagt inn i et budsjett. Hvordan kan vi se om det er lagt inn nye stillinger i et budsjett? Det er ikke lett alltid å kunne gjøre det. Når budsjetter legges frem er det derfor viktig at vi spør eksplisitt om det er lagt inn nye stillinger der.

I Fellesadministrasjonen er det opprettet en midlertidig stilling på 3 år, med tilsynelatende ordinære driftsoppgaver. Får vi oversikt over antall midlertidige hvert år? Sentralt og ute på enhetene. Bruken av midlertidighet skal drøftes en gang i året, og det er vitkig at vi følger opp at det blir gjort.

**FF kurskalender Zoom-tilbud, ved Inger-Lise**

Styremedlemmer oppfordres til å ta sentrale kurs. Legg spesielt merke til webinaret om ansettelsesprosess og vilkår for midlertidig ansettelse 16. September.

**Runde rundt bordet, alle**

På Fak. LUI skal de ha Idf-møte i morgen. HR-tjeneste-kontor er der satt opp som drøftingssak. En annen sak er samlokalisering av fakultetet i Pilestredet. En slik samlokalisering kan føre til at det blir kamp om plassene i Pilestredet. Involveringen og medbestemmelse i denne saken bør bli bedre. Saken har blitt hastet frem. Eldbjørg ønsker også å ta opp flere utfordringer som corona-situasjonen har medført, for undervisningen (som den digitale) og bruken av hjemmekontor, som er vanskelig for mange. Vi må også etterlyse hva som skjer med internasjonaliseringen.

På Fak. TKD har det ikke vært idf-møte siden sist vi hadde styremøte. Når det gjelder 2.5.5, så har Ismail funnet at det er ulik tolkning på OsloMet om denne. Informasjon på nettsiden til OsloMet er feil vedr. tolkningen av “ny i virksomheten”, som er noe annet enn hva som står i HTA. Ett medlemmet fikk medholdt i at han har krav på 2.5.5 etter at feilen ble oppdaget.

På Fak. HV hadde de IDF-møte for et par uker siden. Det var oppe saker om forskjøvet arbeidstid og samlokalisering I Pilestredet. På HV har de satt ned en arbeidsgruppe for å se på mulighetene for campus Romerrike. I denne gruppen vil det være to representanter for tjenestemannsorganisasjonene, og Audun er en av de.

På Fak. SAM har de hatt to idf-møter siden sist styremøte. En sak har vært HR-fellestjenester. Det har ellers vært mange spørsmål om utforming av 2.5.3-krav. Folk opplever også mye press om hybridundervisning, som vi må være obs på.

I Fellesadministrasjonen har sammenslåingen av ORV og DI vært diskutert. Seim vil måtte søke på den nye stillingen i den sammenslåtte divisjonen. Det har vært en såkalt “Puls-måling” om hjemmekontor. Mange er fornøyd med mulighetene for å kunne jobbe hjemme, og kan tenke seg å fortsett med det også etter corona-situasjonen. Men man må følge med på at ikke arbeidsgiver bruker dette til å kutte ned på arealene, spesielt i forhold til å fjerne kontorer. Halvparten har oppgitt i undersøkelsen at de har opplevd en plage eller lignende med hjemmekontorordningen. Mange (ca 80%) savner det sosiale og det faglige miljøet på arbeidsplassen.

På SVA jobbes det med budsjettet for neste år. Der er det en utfordring at vi nok kommer til å gå med underskudd - slik det ligger an nå. Og hvordan skal fire institutter med separat økonomi spleise på et underskudd? Jo, vi har en egenkapital som ligger på SVA-nivå, men den er uformelt delt på de ulike instituttene og er veldig ulik - både i totalsum og prosent. Så her må vi enten bli enige om hvordan vi skal spleise eller gjøre om på budsjettene. Den andre saken vi snakket om på IDF er hvordan vi bør forvalte SVA-bufferkapitalen. Vi har en del midler på bok. Den bør vi lage en plan for hvordan skal forvaltes med tanke på hvor stor buffer hvert instituttt bør disponere, hva som bør disponeres på SVA-nivå - og hva man evt. skal gjøre med den egenkapitalen som ikke skal inn i bufferen.

Erik D trakk frem noen saker som det skal jobbes med sentralt i høst. To stipendiater har blitt ansatt på LUI før sommeren, i ltr 55. Men etter sommeren ble de satt ned til 54. Det er ikke ulovlig å ansette i 54. Det jobbes fortsatt med arbeidstidavtale for de som er ansatt i Khrono. Administrasjon for fremtiden – skal den videreføres, eller skal vi kun ha omstillingsavtalen? Avtale om forskjøvet arbeidstid - skal den videreføres etter nyttår? Campus Romerrike er en fast sak på idf. Sak om sammenslåing ORV-DI vil komme opp. Det jobbes med å arrangere et HR-seminar – som vil holdes digitalt. Det jobbes med retningslinjer for hjemmearbeid. Merittering av undervisere er en annen sak. Den skal nå også gjelde universitetslektorene.

**Eventuelt**

Eldbjørg tok opp sak om alle lederutskiftningene på Fak. LUI. Dette er en sak som vi tidligere har tatt opp i sentralt idf, og hvor Erik D sendte bekymringsmelding til rektor og dekanen på LUI. Men det ser ut til å skje lite. De mangler fortsatt ledere på LUI, og Eldbjørg ønsket å vite hva vi gjør videre med dette, for situasjonen er ille.

TMOene har hatt et møte med dekanen på LUI og rep fra HF-sentralt om saken. Erik D tar det videre.

Flere har stilt spørsmål om det eksisterer lønnsforskjeller mellom grupper på OsloMet. Nå er det satt ned et utvalg som skal se på dette. Bjørn er med I utvalget.

Neste styremøte er 29. september, kl. 13.30-15.00. Meld inn saker til Inger-Lise. Arve kaller inn til styremøtene i høst i outlook.